Document ID: /fineweb-2-swissfilter-quality_10-filterrobots/filtered/01307.jsonl.gz/1671

Shqipëria
Festivali i rakisë për promovimin e turizmit në Skrapar
“Skrapari në gotë”, është një festë e re në paketën e festave të bashkisë Skrapar, që vijon promovimin e turizmit në këtë zonë
Skrapari është tepër i njohur për pijen e tij tradicionale alkoolike të bërë nga rrushi, rakia, e cila është e njohur jo vetëm në Shqipëri, por dhe jashtë vendit.
Promovimi i traditës së prodhimit të rakisë i ndërthurur me gatimet tradicionale, do të mbledhë më 21 shtator banorë të qytetit të Skraparit në Festivalin e Rakisë.
“Skrapari në gotë”, është një festë e re në paketën e festave të bashkisë Skrapar, që vijon promovimin e turizmit në këtë zonë, transmeton “ATA”.
Fshatrat e njohur për prodhimin e rakisë janë: Zabërzan, Rog, Vërzhezhë dhe Muzhakë. Përveç rakisë, Skrapari është i njohur edhe për produkte të tjera, si mjalti dhe shumëllojshmëria e djathërave, përcjell albinfo.ch.
Potencialet e shumta natyrore, traditat e mikpritjes, cilësia e produkteve tipike të Skraparit kanë bërë që turizmi të mos jetë vetëm stinor, por është shndërruar në turizëm gjthëvjetor.
Relievi kodrinor i Skraparit është shumë tërheqës dhe ofron një peizazh shumë të bukur panoramik. Skrapari ka shumë shpella që janë shumë tërheqëse për turistët, si shpella e Pirogoshit, e cila është një monument natyror tepër i veçantë.
Këto pasuri natyrore të lakmueshme për turizmin, e bëjnë Skraparin një zonë me resurse të pasura për zhvillimin e turizmit të aventurës dhe atë malor.
Të cilësuara si “Koloradot” shqiptare kanionet e Osumit, në Skrapar, po tërheqin gjithnjë e më shumë turistë të aventurës në vendin tonë.
Pamjet mbresëlënëse të natyrës në këtë kanion e bëjnë atë një nga më tërheqësit në rajonin e Ballkanit.
Të ngjashme
Kur Alfred de Musset frymëzon këngë për migrantët
Të tjera nga Shqipëria
E-Diaspora
-
Gani Hasani, kosovari që po vlerësohet si hero nga gjermanët 10 prillin, Gani Hasani nga Likoshani i Drenasit, thotë se nuk do ta harrojë kurrë. Në...
-
Mbi 20 shqiptarë kandidojnë në zgjedhjet e majit në Itali
-
Shqiptari nga Ukraina: Nuk i kemi harruar gjuhën e zakonet
-
Ky klub i volejbollit bëhet me minibus të ri, dhuratë nga mërgimtarët
-
Dy vajzat nga Shqipëria flasin për punësimin në Gjermani
Jeta në Zvicër
-
Atmosferë verore
Sot ishte dita më e ngrohtë e këtij viti në Zvicër: 24.4 gradë Kjo temperaturë është regjistruar sot në Binningen të Bazelit, ndërsa ngjashëm ishte edhe në pothuaj gjithë...
-
Protestë në Bernë
Me 1500 biçikleta, kundër veturave dhe ngrohjes globale
-
Ndërron drejtimin kolona para tunelit Gotthard
-
Politekniku zviceran pret konkurrencën ndërkombëtare të fizikës
-
Dënohen zvicerani dhe kosovari, u siguruan të tjerëve kredi me dokumente false